Posted on February 6, 2017 February 6, 2017 by perdebytjie
Met weinig inmenging hou ek nou al twee weke lank die verlamde reënspinnekop dop.Ek het haar in die blombak in my sitkamer tussen die plante gebêre en loer net elke dag hoe dit gaan.Gister het sy haar beentjies woes beweeg toe ek haar op my hand neersit op haar rug.As ek haar omdraai,het sy steeds geen beheer oor haar ledemate nie en strek ek versigtig die beentjies reguit sodat sy in 'n gemaklike sitposisie is.
Vanoggend breek my hart toe ek haar sien.Dit lyk of een of ander gedrogtelike gedierte haar in die nag gevang het en vasgeknoop het.Skielik het sy twee koppe en haar bene is vreemd vasgeknoop.Ek was net oppad om haar te verlos uit haar ellende,toe ek besef sy vervel!!
Ek weet nie hoe eties dit is om hierdie wese se lyding so lank uit te rek nie.Omdat sy lam is,weet ek ook nie of sy die vel sal kan afskud nie.Ek wag tot môre en dan neem ek 'n besluit.
Lyk of iets haar vasgebind het!
Naderby lyk dit of sy twee koppe het.
Ek het gou getel…sy het veertien pote…al wat ek nou kan sien!Gewoonlik het hulle agt pote.
Lees die volle verhaal hier: https://perdebytjie.wordpress.com/2017/01/26/spinnekop-tragedie/
39 Replies to "Spinnekopnuus"
Ai, wat 'n moeilike situasie! Wens ek kon raad gee, maar spinnekop physio is nie my sterkpunt nie ;). Ek hoop sy herstel.
Ek dink nou net daaraan – soms sien mens 'n spinnekop met net vyf bene of so. As mens die been kan amputeer, sal sy mos nogsteeds oor die weg kan kom. Frons, vraagteken, mmmm?
Ek bedoel sewe pote (i.e.g. een minder), lekker voel ek nou stupid, haha.
Lekker lag ek nou vir jou!
Ek weet nie ,Karen.Op die oomblik is sy so 'n vreemde bondel bene,koppe en knypers…alles deel van die ou lyf en ek kan nie uitmaak watter die nuwe lyf is nie.Ek het nog nooit iets gesien vervel nie,behalwe sywurms.😜
Ek verstaan, ek verstaan 🙂 Nou ja, hoop sy is gou weer net een nuwe lyf!
Sal môre laat weet,maar ek dink dinge loop skeef.😟
Die probleem is nie die aantal pote nie.Ek dink sy het 8 pote,maar ek kan nie almal sien nie.Met die vervelling is die hele spul deurmekaar gekoek en kon ek net veertien pote tel…die oues en die nuwes saam.Dis so 'n vreemde spul,dat ek self nie kan uitmaak wat aangaan nie!
Ek het gewonder of mens die "nie-werkende" been kan amputeer. Of sy dalk daarna beer kan beweeg? Of ly sy andersins ook? I.e.g. interessante probleem…
Ek het ook gemengde gevoelens
Ek voel eintlik sleg Tina,maar ek is besig om dit heel wetenskaplik te benader en 'n studie te maak van wat in elk geval in die natuur sou gebeur.Ek troos my daaraan dat 'n verlamde spinnekop niks voel nie.
Dis waar en dat die jong perdebytjies hom/haar vreet is ook 'n nare gedagte.
Gelukkig het die perdeby nog nie sy eier op die spinnekop gelê nie.Hy was nog besig om hom na sy nes te vat.
Ek het so gedink. Die natuur is darem wonderlik maar erg wreed Ek is bly ek is 'n mens
O ja ek ook!
Jy het my nou verloor…dit is grieselrig en ek dink genadedood is die antwoord. Maar kom ons kyk maar wat môre bring.
Ja Una,dis vir my iets heel vreemd,maar dis wat daagliks buite in die wereld van die kleintjies gebeur.Ons as mense sien dit net nie raak nie,omdat dit so onsigbaar is.Ek gee net kans tot more,dan gaan ek maar haar graffie grawe en haar stilletjies neerle.
Een vreemd gezicht maar zo mooi gefotografeerd!
Dankie Anna…sommer met my I-pad gefotografeer.
AHA sy is 'n fenomeen wat besig is om in jou blombak allerhande wonderwerke uit te voer, Kyk mooi na haar? 🙂
Ai monica ek voel so sleg oor die arme dingetjie.Lees die aanloop van die verhaal hier: https://perdebytjie.wordpress.com/2017/01/26/spinnekop-tragedie/
Dis 'n hartseer storie, ek wonder nou net as sy nou nie in jou blombak was nie wat sou sy doen, kan hulle dood gaan daarvan of pas hulle net hulle lewe aan soos iemand in 'n rolstoel. Hier was lank 'n daddy longleg in my badkamer met twee pote afwesig. Nou wonder ek al hoe meer……..
Sy sou in elk geval deur miere of ander vyande opgevreet gewees het.Ek het pas geskryf wat die uiteinde van die storie is.
Dis baie interesant. Sal graag haar vordering wil hoor. Dis die eerste keer dat ek van so verlamde spinnekop hoor. Wat eet sy?
Ongelukkig het sy nou vir twee weke niks geëet nie.Ek wou nie inmeng in die natuur nie en het eintlik net waargeneem wat gebeur.Eintlik raak dit nou ontstellend en môre gaan ek maar 'n besluit neem.Ek sal laat weet vir my blogvriende.Dankie dat jy kom inloer het.
Ik heb nog nooit een spin zien vervellen. Ik hoop zo dat dat eigenlijk goed nieuws betekent, maar ik duim wel voor het diertje. lieve groetjes, Hanneke
Dit lyk nie of sy uit die ou vel gaan kom nie..môre is dit 'n dag van besluite😒
Wat een toestand! Krijgt de spin wel eten? Of is dat niet nodig? Hoe zal dit aflopen nu ze niet kan bewegen.
Eveline,ongelukkig is dit die wreedheid van die natuur in al sy felheid.Ek neem bloot waar wat gebeur en meng nie in nie.Ek vermoed egter sy gaan nie oorleef nie,want die verlamming,maak dat sy nie ontslae kan raak van die vorige vel nie.Die pote en alles moet letterlik uitgetrek word,soos 'n jas,om die nuwe liggaam vry te stel en dit lyk my sy kry dit nie reg nie.Ek gaan môre haar verlos uit ellende,as dit nie oornag reggekom het nie.
Ik ben het helemaal met je eens. Spin is zwaar gehandicapt .
Sterkte er mee Dina.
Dankie Eveline.Ek het pas 'n blog gedoen oor die uiteinde.
Dit is nou baie interessant. Kannie glo dat hy/sy nog lewe so sonder kos vir 2 weke. Dalk kom sy op einde uit die vel en kan beweeg. Perdeby se gif was ook maar sterk om haar so lam te maak.
Dit was eintlik 'n lang wrede besigheid.🙁
Sug, beslis, tog was dit n ondervinding wat mens verryk het met meer kennis.
Wow! These are fabulous photos. Thanks!
Thanks Isabel.Unfortunately the spider passed away this morning.She could not wiggle herself out of her old skin.